Title: ประกาศคณะกรรมการควบคุมการขนส่งทางบกประจำจังหวัดมุกดาหาร ฉบับที่ 34 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดมุกดาหาร
ฉบับที่
๓๔ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดมุกดาหาร
ฉบับที่ ๑๗ (พ.ศ. ๒๕๔๐) เรื่อง กำหนดเส้นทางสำหรับการขนส่งประจำทางด้วยรถโดยสาร นั้น
คณะกรรมการควบคุมการขนส่งทางบกประจำจังหวัดมุกดาหารเห็นสมควรให้ปรับปรุงรายละเอียดเส้นทางดังกล่าว
เพื่อให้เกิดความเหมาะสมและเป็นการอำนวยความสะดวกให้แก่ประชาชน
ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดมุกดาหาร ในการประชุมครั้งที่
๑/๒๕๔๕ เมื่อวันที่ ๘ มกราคม ๒๕๔๕ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑/๒๕๔๙ เมื่อวันที่ ๑๒ มกราคม ๒๕๔๙ จึงกำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ จังหวัดมุกดาหาร สายที่ ๒ บ้านศูนย์ไหม-เรือนจำจังหวัดมุกดาหาร
ช่วงถนนวิวิธสุรการ ถึงถนนพิทักษ์พนมเขต โดยให้ใช้รายละเอียดเส้นทางดังนี้

หมวด
๑ สายที่ ๒ ชื่อเส้นทาง บ้านศูนย์ไหม-เรือนจำจังหวัดมุกดาหาร
รายละเอียดเส้นทาง
เที่ยวไป เริ่มต้นจากสถานที่จอดรถโดยสารประจำทางบ้านศูนย์ไหม
ไปตามทางหลวงแผ่นดิน หมายเลข ๒๐๔๒ (ถนนเมืองใหม่) ผ่านสำนักงานขนส่งจังหวัดมุกดาหาร
ผ่านสี่แยกถนนเลี่ยงเมือง ผ่านโรงเรียนเมืองใหม่ ถึงสี่แยกเมืองใหม่ แยกซ้ายไปตามถนนชยางกูร
ผ่านสถานีขนส่งผู้โดยสารจังหวัดมุกดาหาร แยกขวาไปตามถนนวิวิธสุรการ ผ่านโรงเรียนเทคโนโลยีมุกดาหาร
ศาลากลางจังหวัดมุกดาหาร แยกซ้ายไปตามถนนสองนางสถิตย์ ถึงธนาคารกรุงเทพฯ แยกขวาไปตามถนนพิทักษ์สันติราษฎร์
ผ่านสถานีตำรวจภูธรอำเภอเมือง ไปตามถนนศรีประเสริฐ ถึงตลาดพรเพชร แล้วกลับตามเส้นทางเดิม
แยกซ้ายไปตามถนนดำรงมุกดา ผ่านโรงเรียนท่านพระสารีบุตร แยกขวาไปตามถนนแก้วกินรี แยกซ้ายไปตามถนนพิทักษ์พนมเขต
ผ่านตลาดเทศบาล ๒ แยกซ้ายไปตามซอยมุกดาหาร แยกขวาไปตามถนนวงศ์คำพา ผ่านที่ว่าการอำเภอเมือง
ไปสุดเส้นทาง ณ สถานที่จอดรถโดยสารประจำทางเรือนจำ จังหวัดมุกดาหาร
เที่ยวกลับ เริ่มต้นจากสถานที่จอดรถโดยสารประจำทางเรือนจำจังหวัดมุกดาหาร
ไปตามถนนวงศ์คำพา ผ่านที่ว่าการอำเภอเมือง แยกซ้ายไปตามซอยมุกดาหาร แยกขวาไปตามถนนพิทักษ์พนมเขต
ผ่านตลาดเทศบาล ๒ แยกขวาไปตามถนนแก้วกินรี แยกซ้ายไปตามถนนดำรงมุกดา ผ่านโรงเรียนท่านพระสารีบุตร
แยกขวาไปตามถนนศรีประเสริฐ ถึงตลาดพรเพชร แล้วกลับตามเส้นทางเดิม แยกซ้ายไปตามถนนดำรงมุกดา
ผ่านโรงเรียนท่านพระสารีบุตร แยกขวาไปตามถนนแก้วกินรี แยกขวาไปตามถนนพิทักษ์พนมเขต
ผ่านโรงพยาบาลมุกดาหาร แยกซ้ายไปตามถนนวิวิธสุรการ ผ่านศาลากลางจังหวัดมุกดาหาร โรงเรียนเทคโนโลยีมุกดาหาร
แยกซ้ายไปตามถนนชยางกูร ผ่านสถานีขนส่งผู้โดยสารจังหวัดมุกดาหาร ถึงสี่แยกเมืองใหม่
แยกขวาไปตามทางหลวงแผ่นดินหมายเลข ๒๐๔๒ ผ่านโรงเรียนเมืองใหม่ ถึงสี่แยกถนนเลี่ยงเมือง
ผ่านสำนักงานขนส่งจังหวัดมุกดาหาร ไปสุดเส้นทาง ณ สถานที่จอดรถโดยสารประจำทางบ้านศูนย์ไหม

ประกาศ
ณ วันที่ ๑๔ กุมภาพันธ์ พ.ศ. ๒๕๔๙
บุญสม
พิรินทร์ยวง
ผู้ว่าราชการจังหวัดมุกดาหาร
ประธานกรรมการควบคุมการขนส่งทางบก
ประจำจังหวัดมุกดาหาร

พัชรินทร์/ผู้จัดทำ
๔
พฤษภาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๑๓/๒๗ เมษายน ๒๕๔๙